Gigi Becali a spus ce atacant vrea la FCSB
Meciul dintre Rapid și FCSB se va disputa sâmbătă, de la ora 20:00, pe Arena Națională din București.
Înainte de meciul direct, FCSB are un avans uriaș față de urmăritoarea Rapid, de 12 puncte, iar cu o victorie va intra în play-off la adăpostul unui avans important, de opt puncte
Chiar și fără un vârf autentic, vicecampioana pare să nu aibă probleme în acest sezon de Superligă, dar chiar și așa Gigi Becali se gândește la un transfer.
Dacă în acest sezon patronul celor de la FCSB a trimis jucători precum Octavian Popescu sau David Miculescu în centrul liniei ofensive, din vară Becali lasă de înțeles că ar vrea să rezolve problema atacantului.
Gigi Becali: "De genul lui Alibec vreau"
"Nu are rost să vorbim de atacant acuma. Vorbim de atacant când o să înceapă transferurile. Atunci o să vorbim și de atacant. Să vedem care e treaba, David Miculescu cum stă… Vedem mai multe analize, să vedem ce luăm.
Ne trebuie un atacant combinativ. Nu vreau atacant de genul pe contraatac. Cum e Rrahmani, care e fotbalist și are calitate. Dar nu vreau genul acela. Vreau un număr 9 puternic care să intre în combinații.
De genul lui Alibec vreau. Să nu spunem Haaland, pentru că ăla e din alte galaxii", a spus Becali, la Fanatik.ro.
Gigi Becali dezvăluie: "Din vară îl luăm la FCSB"
Vara trecută, FCSB l-a trimis sub formă de împrumut pe Alexandru Musi la Petrolul Ploiești, iar Gigi Becali, patronul vicecampioanei, a vorbit despre fotbalistul bucureștean.
Latifundiarul din Pipera a precizat că în vară Musi va reveni la FCSB și a ținut să evidențieze tehnica jucătorului, faptul că poate dribla, doar că nu are vână în momentul finalizării.
"Din vară îl luăm, normal că îl luăm. (n.r. – Cum vi se pare Musi?) E tehnic, îmi place de el. Dar n-are tupeul ăla la finalizare. Driblează, e bun, dar dacă nu ai explozie la finalizare, dacă nu dai goluri...", a spus Gigi Becali, potrivit Fanatik.
Urmăriți SPORT.RO și pe Google News